**ΘΕΜΑ: Ανάθεση έργου ανά δημοτική ενότητα**

Ημ/νία υποβολής ***12/09/2022***

**Ερώτηση:**

Μέσα στο 2022 ο Δήμος μας έχει αναθέσει με απευθείας ανάθεση υπηρεσίες – εργασίες με τίτλο « επισκευή – συντήρηση δικτιών ύδρευσης και αποχέτευσης » ύψους 24.000,00€ (19.354,84€+ 24% ΦΠΑ 4.645,15€ ανά δημοτική ενότητα ( έχει δυο δημοτικές ενότητες) στον CPV 45231300-8 κατασκευαστικές εργασίες για αγωγούς ύδρευσης & αποχέτευσης

Προέκυψε ανάγκη εκτέλεσης έργου με τίτλο «εργασίες σύνδεσης παροχών στην επέκταση του τοπικού διαμερίσματος Αγ. Γερμανού » **που ανήκει σε μια από τις δυο τοπικές κοινότητες**. Το ύψος του έργου 23.000,00€ (18.548,39+ ΦΠΑ24% 4.451,61€) το οποίο έχει ενταχθεί στο τεχνικό πρόγραμμα με τροποποίηση. στον CPV 45231300-8 κατασκευαστικές εργασίες για αγωγούς ύδρευσης & αποχέτευσης

Μπορεί το έργο να δοθεί με απευθείας ανάθεσή ?

**Απάντηση**

Δεδομένων των δεσμεύσεων όσον αφορά το ύψος των υπό Ανάθεση για Έργα και Μελέτες πιστώσεων της ΑΑ για το τρέχον έτος*,* βεβαίως και το έργο να δοθεί με απευθείας ανάθεση, δεομένου ότι όσον αφορά την κατάτμηση των έργων και των αντίστοιχων μελετών τους ανά τοπική κοινότητα, σύμφωνα με τις *Ελ. Συν. Κλιμ. Τμ. 7 Πράξεις αρ. 103/2018 και 126/2019* (μετά την ισχύ του Ν. 4412/2016 και την κατάργηση μεμονωμένων διατάξεων του ΠΔ 181/87):

-Επιτρέπεται η κατάτμηση των έργων και των αντίστοιχων μελετών τους ανά τοπική κοινότητα και όχι ανά οικισμό εκάστης τοπικής κοινότητας, υπό την προϋπόθεση ότι:

-Στον προϋπολογισμό της ΑΑ πρέπει να αναγράφεται η κατατμημένη πίστωση που αφορά στην εν λόγω μελέτη, ήτοι να αναγράφεται η πίστωση για κάθε μελέτη ανά τοπική κοινότητα.

Συμπληρωματικά αναφέρουμε ότι το Κλιμ.Τμ.7 του Ελεγκτικού Συνεδρίου με τις υπ’ αριθ. 231/2017, 269/2017, 311/2017, 312/2017 και 313/2017 Πράξεις του έκρινε ότι από την απαγόρευση επιμερισμού της συνολικής δαπάνης όμοιων ή ομοειδών συμβάσεων εισάγεται εξαίρεση με το άρθρο 6 παρ. 14 του ν. 4071/2012, το οποίο επιτρέπει στους δήμους την αυτοτελή εκτέλεση έργων, προμηθειών και υπηρεσιών όταν αφορούν σε διαφορετικές δημοτικές ενότητες, υπό την προϋπόθεση ότι οι αντίστοιχες δαπάνες έχουν εγγραφεί σε ξεχωριστές ανά δημοτική ενότητα πιστώσεις στον εγκεκριμένο προϋπολογισμό τους.

Σημειωτέον ότι. σύμφωνα με την παρ 1 του άρθρου 2 του ν. 3852/10 η εδαφική περιφέρεια του κάθε δήμου που συνιστάται με το νόμο 3852/2010 αποτελείται από τις εδαφικές περιφέρειες των συνενούμενων Οργανισμών Τοπικής Αυτοδιοίκησης (Ο.Τ.Α.). Οι εδαφικές αυτές περιφέρειες αποτελούν τις δημοτικές ενότητες του νέου δήμου και φέρουν το όνομα του πρώην δήμου ή της κοινότητας.

(ΣΣ: Η ήδη ανατεθείσα ΔΣ αφορά υπηρεσία και όχι Έργο).